אליעזר רבינוביץ (פיזיקאי)

אליעזר רבינוביץ (נולד ב-27 במאי 1946 בירושלים) הוא פיזיקאי ישראלי, נשיא מועצת CERN, מומחה בפיזיקת אנרגיות גבוהות, פרופסור אמריטוס במכון רקח לפיסיקה של האוניברסיטה העברית בירושלים, לשעבר ראש הוועדה הלאומית לאנרגיות גבוהות של האקדמיה הלאומית הישראלית למדעים. נולד בירושלים ב-1946. קיבל תואר ראשון במתמטיקה ופיזיקה בשנת 1969, ותואר שני בפיזיקה בשנת 1971, שניהם באוניברסיטה העברית. בשנת 1974 קיבל תואר דוקטור בפיזיקה ממכון ויצמן למדע. בשנים 1975–1976 היה בפוסט-דוקטורט בפרמילאב, ובשנה האקדמית 1976/77 שהה בפוסט-דוקטורט במעבדה הלאומית לורנס ברקלי בקליפורניה. ב-1977 הצטרף לסגל מכון רקח לפיסיקה של האוניברסיטה העברית כמרצה בכיר, ב-1981 מונה לפרופסור חבר, וב-1985 מונה לפרופסור מן המניין. ב-2005 הופקד על הקתדרה למדע ע"ש ליאון ועדה מילר. כיהן במשך שלוש שנים כראש מכון רקח לפיסיקה, ובשנים 2005–2012 כיהן כראש המכון הישראלי ללימודים מתקדמים. בשנת 2003 היה פרופסור אורח באוניברסיטת קליפורניה בברקלי, וב-2014 היה מדען אורח ב-KITP (אנ') שבאוניברסיטת קליפורניה בסנטה ברברה. רבינוביץ היה עמית המכון ללימודים מתקדמים בפרינסטון, ופרופסור אורח במספר אוניברסיטאות ומכוני מחקר. מספטמבר 2015 הוא חוקר ב-IHES (אנ') בצרפת. בשנים 2004–2020 כיהן כראש הוועדה הלאומית לאנרגיות גבוהות של האקדמיה הלאומית הישראלית למדעים. בשנת 2004 מונה לאחד מנציגי ישראל במועצת CERN, ובשנים 2016–2018 כיהן כסגן נשיא מועצת CERN. בספטמבר 2021 נבחר לנשיא מועצת CERN, וייכנס לתפקיד ב-1 בינואר 2022. מאז 1997 נמנה עם מובילי מיזם הקמת סינכרוטרון האור למדע ניסויי ויישומי במזרח התיכון (SESAME) בירדן. בשנת 2019 הוענק לו פרס "דיפלומטיה באמצעות המדע" של האיגוד האמריקאי לקידום המדע (AAAS) (אנ'), על חלקו במיזם זה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תחום מחקרו של רבינוביץ הוא פיזיקת אנרגיות גבוהות תאורטית, ובמיוחד תורת השדות הקוונטית ותורת המיתרים. פרסם יותר מ-150 מאמרים מדעיים. רבינוביץ נשוי ואב לשלושה. אליעזר רבינוביץ, באתר ResearchGate Eliezer Rabinovich, Innovation and Science Diplomacy School Eliezer Rabinovici, PeaceTalks אליעזר רבינוביץ, זרעי ססמי - במבט אישי, איגרת דצמבר 2008, עמ' 32–35 Curriculum Vitae: Eliezer Rabinovici, התוכנית לפיתוח חשיבה יצירתית לפתרון בעיות מבצעיות: סדרת מפגשים חיל-אוויר – אקדמיה, מרץ 2013, עמ' 35–39 אליעזר רבינוביץ, על מיתרים ואנשים, גליליאו 17, יולי-אוגוסט 1996 אליעזר רבינוביץ, ‏כיוון מיתרים, אודיסאה 24, יולי 2014 עינב שיף, "'החלקיק האלוהי' זה גאוניות של יחסי ציבור. מבחינת אלוהים, אם הוא קיים, כל החלקיקים שווים", באתר "ידיעות אחרונות", 1 באוקטובר 2021 גלי וינרב, ‏חידה באורך 27 ק"מ: הישראלי שמנהל את מאיץ החלקיקים הגדול בעולם, באתר גלובס, 25 בדצמבר 2021 עודד כרמלי, סיפורם של שני מאיצים - ריאיון עם פרופ' אליעזר רבינוביץ, איגרת 43, נובמבר 2021 Curriculum Vitae: Eliezer Rabinovici, התוכנית לפיתוח חשיבה יצירתית לפתרון בעיות מבצעיות: סדרת מפגשים חיל-אוויר – אקדמיה, מרץ 2013, עמ' 35–39 אליעזר רבינוביץ, זרעי ססמי - במבט אישי, איגרת דצמבר 2008, עמ' 32–35 Eliezer RABINOVICI, Sharing Knowledge Foundation Eliezer Rabinovici, physicist, IHES ynet, פרופ' מהאונ' העברית נבחר לנשיא המרכז לחקר חלקיקים CERN, באתר ynet, 24 בספטמבר 2021 Professor Eliezer Rabinovici elected as next President of the CERN Council, CERN, 24 September, 2021 ברכות לפרופ' אליעזר רבינוביץ על זכייתו בפרס "דיפלומטיה באמצעות המדע" של ארגון ה-AAAS, באתר האקדמיה הלאומית הישראלית למדעים, 5 בפברואר 2019